Ingebrigtsen: - Utelukker ikke pers i morgen
Etter å ha vunnet NM-tittel foran bror Filip her på Jessheim, rekker han så vidt flyet til England, der han i morgen - temmelig nøyaktig 24 timer etter NM-finalen - skal løpe en engelsk mil i Diamond League. - Det er et veldig tøft felt, mye tøffere enn finalefeltet i EM, sier Henrik Ingebrigtsen til VG. Han vant dagens 1500 meter på 3,42.66, mens bror Filip hadde 3,44,27. - Jeg håper på en god dag 3,51-3,52-3,53 i morgen. Jeg satser ikke på pers, men jeg utelukker det ikke. Kanskje kan jeg få den toppen jeg vil ha, i morgen. - Det er balanseganger som er vanskelig å si. Jeg kan stå opp i morgen og starte løpet, uten å vite hvor bra jeg kan løpe. Men jeg er i veldig god form. En natt med ti timers søvn hjelper på. Om dagens gull-løp sa han: - Jeg var ikke superbra på oppvarmingen, men jeg visste at jeg på en dårlig dag kan springe solo på 3,40. Jeg fikk de svarene jeg ville underveis. Jeg ville ha litt svar til morgendagen, så spent på hvordan løpe i morgen. - Har du noen gang løpt så mange løp på så få dager? - I junior-NM har jeg løpt fem løp, hvorav to forsøk. Men aldri som senior. Det er både positive og negative sider ved et slikt opplegg. Jeg skal ta det rolig til neste uke med tanke på en formtopp om ti dager i Zagreb. Der skal jeg løpe 800 meter. Så er det Diamond League-finale i Brüssel. Og til slutt stevner i Marrakech.
Henrik Ingebrigtsen (23) løper fire løp på fire dager, men utelukker likevel ikke at det kan bli ny pers i morgendagens Diamond League-stevne i Birmingham. fire dager, men utelukker likevel ikke at det kan bli ny pers i morgendagens Diamond League-stevne i Birmingham.